Wuše Łomy

Wuše Łomy (nimski Wildau)Wuše Łomy / Wildau; w aktualnej Dolnoserbskej datowej bance - Serbski Institut Chóśebuz su městaško z něźi 10.000 wobydlarjami we wokrejsu Dubja-Błota w Bramborskej pśi rěce Dubja.

Stawizny
Stawizny městnego mjenja
Starša dolnoserbska wašnja pisanja jo była Hušše ŁomyHušše Łomy; Arnošt Muka: Mjenja dolnoserbskich městow a wsow 1911–1928, w nimskem jo se město pomjeniło Hoherlöhme a pózdźej ako Hoherlehme. Nimske mě Wildau, kótarež jo se 22. nowembra 1855 prědny raz naspomnjało, nosy město wót lěta 1922. Prědne naspomnjenje w lěśe 1375 ako  Alta Lomen.Lieselott Enders (Bearb.): Historisches Ortslexikon für Brandenburg, Teil 4 Teltow. Böhlau, Weimar 1976 (= Veröffentlichungen des Staatsarchivs Potsdam, Bd. 13), str. 152

Geografija
Wuše Łomy laže na lěwem brjogu Dubje. Na pšawem, pódzajtšnem brjogu lažy k Parskoju słušajuca wjas Niše Łomy. Město lažy we wliwowem rumje lětanišća Barliń Bramborska. Na pódpołnocy granicujo gmejna Zeuthen a na pódwjacorje gmejnu Schönefeld pó najsu Groźc.

Město jo pśedewšym pśez zasedlonu technisku wusoku šulu Wildau ze swójim historiskim wusokošulskim campusom na něgajšnych firmowych gruntach lokomotiwnego zawoda Berlinskeje mašinotwaŕ AG (BMAG, lětow 1900–1990), sedlišćo šćitaneje Schwartzkopffa a nakupowa centrum A10-Center.

Infrastruktura
Wobchad
Wuše Łomy laže pśi zelezniskej cerje Barliń–Zgórjelc. W lěśe 1900 su dwórnišćo jsy wótwórili. W lěśe 1951 jo se wótměło źělenje wót dalokoměstnego wobchada a stacija jo se ako pśedslědna stacija linije S46 wót  Berlin-Westend pśez  Südkreuz a  Schöneweide do Parskom (Königs Wusterhausen) do seśi Barlinskeje elektriskeje zeleznice (S-Bahn Berlin) integrěrowała.

We wobceŕku města wótběgnjotej mjazy drugim krajna droga L 401, wokrejsna droga K 6160, ako teke pódpołdnjowy Barlinski wobkružk (awtodroga A10) a jeje pśizamknjenišćo Königs Wusterhausen (Parsk).

Žrědła

Wótkaze

 www.wildau.de


Kategorija:Sedlišćo w Dolnej Łužycy
Kategorija:Město w Bramborskej